पाएं अपने शहर की ताज़ा ख़बरें और फ्री ई-पेपरडाउनलोड करें
जिले में कोरोना लगातार बढ़ता जा रहा है। बीते 24 घंटे में 800 से अधिक नए पाॅजिटिव मरीज सामने आए हैं। संक्रमितों का लगातार बढ़ते ग्राफ से जिला प्रशासन और स्वास्थ्य विभाग की नींद उड़ गई है। संक्रमण की चेन तोड़ने के लिए प्रशासन कदम-दर-कदम उठा रहा है। नए-नए गाइडलाइन जारी किए जा रहे हैं। भीड़ नियंत्रित करने के लिए सख्ती बरती जा रही है। बावजूद कोरोना के खिलाफ लड़ने के लिए लागू की गई सख्ती को ज्यादातर लोग गंभीरता नहीं ले रहे हैं। बुधवार को महुआ अनुमंडल अस्पताल में दो संक्रमित एवं अन्य कोविड अस्पताल में दो मौत की पुष्टि हुई है।
संक्रमित से लोगों का ऐसा डर कि मानवता तक भूल गए
जिले के स्वास्थ्य व्यवस्थाओं पर भी अब सवाल खड़े होने लगे हैं। यह मामला जिले के दिग्घी स्थित कोविड जांच सेंटर डायट का है। बुधवार को एक रिटायर्ड डीएसपी यहां कोरोना जांच कराने के लिए पहुंचे थे कि मुख्य गेट पर ही अचानक वह जमीन पर गिर गए। लेकिन न तो वहां उपस्थित लोगों ने अपनी मानवता का परिचय दिया और न ही स्वास्थ्य विभाग के मौजूद कर्मचारी। आधे घंटे बाद एक व्यक्ति ने वृद्ध के पास पहुंचा और तबियत जानने का प्रयास किया तब तक वृद्ध की मौत हो चुकी थी। पुलिस वहां पहुंच कर सीएम को एम्बुलेंस भेजने का आग्रह किया। लेकिन स्वास्थ्य विभाग के पास भी दो ही शव वाहन होने की वजह से इंतजार करने को बोला गया। दो घंटे तक शव जमीन पर पड़ा रहा। बाद में नगर परिषद से शव वाहन मांगकर बॉडी को सदर अस्पातल लाया गया।
पुलिस ने दो घंटे बाद नगर परिषद से शव वाहन मांगकर बॉडी को सदर अस्पातल पहुंचाया
सामुदायिक स्वास्थ्य केंद्र राजापाकर में सौ लोगों को दी गई कोविड-19 की वैक्सीन
सामुदायिक स्वास्थ्य केंद्र राजापाकर के प्रभारी चिकित्सा पदाधिकारी डॉ. राजेश कुमार ने जानकारी देते हुए बताया है कि सीएचसी राजापाकर एवं चक सिकंदर और बैजनाथपुर स्वास्थ्य उपकेंद्र में चलाए जा रहे कोविड-19 टीकाकरण के तहत बुधवार को एक सौ लोगों को टीका लगाया है। वहीं उन्होंने यह भी बताया है कि जिला कोविड-19 आइसोलेशन केंद्र में 14 मरीज आइसोलेट थे जिसमें 3 मरीज दो पुलिसकर्मी तथा एक स्थानीय स्वस्थ होकर डिस्चार्ज हुआ है। वर्तमान में 11 मरीज आइसोलेट हैं। उन्होंने यह भी जानकारी दिया है कि यहां से जिला कोविड-19 आइसोलेशन केंद्र हटा दिया गया है अब इस केंद्र पर नए कोरोना संक्रमित मरीज को एडमिट नहीं किया जाएगा। जिला पदाधिकारी के आदेशानुसार यहां से जिला आइसोलेशन केंद्र हटाकर हाजीपुर स्थित महिला आईटीआई कॉलेज हरवंशपुर स्थानांतरित किया गया है। जहां तीन पालियों में 6 चिकित्सक ड्यूटी पर लगाए गए हैं तथा सभी प्रकार की व्यवस्था की गई है।
जंदाहा प्रखंड क्षेत्र के दो अलग-अलग गांव में कोरोना संक्रमित दो लोगों की मौत
प्रखंड क्षेत्र के दो अलग-अलग गांव में कोरोना संक्रमित एक जन वितरण विक्रेता एवं एक आम व्यक्ति की मौत हो जाने का समाचार प्राप्त हुइ्र है। प्रखंड के सलहा निवासी जन वितरण विक्रेता सुधीर प्रसाद सभी परिजन सहित कोरोना पॉजिटिव थे। बताया गया है कि चिकित्सक की सलाह पर जनवितरण विक्रेता सुधीर प्रसाद सभी परिजन सहित अपने घर पर ही होम क्वारेंटाइन रहते हुए चिकित्सक की सलाह से दवा ले रहे थे। मंगलवार को जनवितरण विक्रेता सुधीर प्रसाद की तबीयत ज्यादा बिगड़ने एवं सांस लेने में अत्यधिक तकलीफ होने पर उन्हें इलाज के लिए एनएमसीएच पटना में भर्ती कराया गया था। जहां इलाज के दौरान बुधवार की सुबह उनकी मौत हो गई। उनका पार्थिव शरीर उनके पैतृक आवास पर परिजनों द्वारा लाया गया। तत्पश्चात उनके शव को दाह संस्कार के लिए महनार गंगा घाट ले जाया गया। वहीं, दूसरी ओर जंदाहा प्रखंड के डीह बुचौली निवासी कोरोना संक्रमित रामचंद्र दास का भी मंगलवार को निधन हो गया। बीते कई दिनों से रामचंद्र दास बुखार एवं सर्दी से पीड़ित थे व शरीर में दर्द की भी शिकायत थी।
सोनपुर में गर्ल्स स्कूल के संगीत शिक्षक की कोरोना से मौत, शिक्षकों में शोक
परसौना पंचायत स्थित जेडी प्रोजेक्ट महिला इंटर स्तरीय विद्यालय के उच्च माध्यमिक संगीत शिक्षक उपेंद्र कुमार राय की मंगलवार को कोरोना संक्रमण से मौत हो गई। जानकारी विद्यालय के प्रभारी प्राचार्य डॉ. अशोक कुमार आलोक ने दी। बताया कि मूलतः समस्तीपुर जिलांतर्गत उजियारपुर प्रखंड के चैताहारी गांव निवासी दिवंगत शिक्षक उपेंद्र कुमार राय पिछले दिनों कोरोना संक्रमित हो गए थे। जिनका इलाज दलसिंहसराय में सिटी हॉस्पिटल में चल रहा था। वे वर्ष 2016 के मार्च महीना से जेडी प्रोजेक्ट महिला इंटर स्तरीय विद्यालय परसौना में उच्च माध्यमिक संगीत शिक्षक के पद पर योगदान किए थे। विद्यालय के प्रभारी प्राचार्य डॉ. अशोक कुमार आलोक, डॉ. विजय कुमार, डॉ. अमित रंजन, डॉ. अवधेश कुमार लाल कर्ण, पुलिस राय, प्रदीप कुमार सिंह, गोविंद वल्लभ, शिक्षिका उषा कुमारी ने शोक जताया।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva bho_Deva hin_Deva bho_Deva awa_Deva zho_Hant eng_Latn